
ԳԵՐԱԿԱ ՈԼՈՐՏՈՒՄ ԻՐԱԿԱՆԱՑՎՈՂ ՆԵՐԴՐՈՒՄԱՅԻՆ ԾՐԱԳՐԻ ՇՐՋԱՆԱԿՆԵՐՈՒՄ ՆԵՐՄՈՒԾՎՈՂ ՏԵԽՆՈԼՈԳԻԱԿԱՆ ՍԱՐՔԱՎՈՐՈՒՄՆԵՐԻ, ԴՐԱՆՑ ԲԱՂԿԱՑՈՒՑԻՉ ՈՒ ՀԱՄԱԼՐՈՂ ՄԱՍԵՐԻ, ՀՈՒՄՔԻ ԵՎ (ԿԱՄ) ՆՅՈՒԹԵՐԻ ՆԿԱՏՄԱՄԲ ՍԱԿԱԳՆԱՅԻՆ, ՄԱՍՆԱՎՈՐԱՊԵՍ, ՆԵՐՄՈՒԾՄԱՆ ՄԱՔՍԱՏՈՒՐՔԻՑ ԱԶԱՏԵԼՈՒ ԱՐՏՈՆՈՒԹՅՈՒՆԻՑ ՕԳՏՎԵԼՈՒ ՀԱՄԱՐ «ՊՐԻՄԱՌՈՍԱ» ՍԱՀՄԱՆԱՓԱԿ ՊԱՏԱՍԽԱՆԱՏՎՈՒԹՅԱՄԲ ԸՆԿԵՐՈՒԹՅԱՆ ԿՈՂՄԻՑ ՆԵՐԿԱՅԱՑՎԱԾ ՀԱՅՏԸ ԲԱՎԱՐԱՐԵԼՈՒ ԵՎ «ՊՐԻՄԱՌՈՍԱ» ՍԱՀՄԱՆԱՓԱԿ ՊԱՏԱՍԽԱՆԱՏՎՈՒԹՅԱՄԲ ԸՆԿԵՐՈՒԹՅԱՆ, «ԱԿԲԱ ԼԻԶԻՆԳ» ՎԿ ՓԱԿ ԲԱԺՆԵՏԻՐԱԿԱՆ ԸՆԿԵՐՈՒԹՅԱՆ ՆԿԱՏՄԱՄԲ ԱՐՏՈՆՈՒԹՅՈՒՆԸ ԿԻՐԱՌԵԼՈՒ ՄԱՍԻՆ ՇԱՀԱԳՐԳԻՌ ՄԱՐՄԻՆՆԵՐԻ ԱՌԱՐԿՈՒԹՅՈՒՆՆԵՐԻ ԵՎ ԱՌԱՋԱՐԿՈՒԹՅՈՒՆՆԵՐԻ
	1. ՀՀ ֆինանսների նախարարություն

	11-09-2026թ.

	
	N 02/2-1/23622-2026

	1․ Նախագծում ներառված՝ ԵԱՏՄ ԱՏԳ ԱԱ 8539 21 910 ծածկագիրը բացակայում է ԵՏՀ խորհրդի 2021 թվականի սեպտեմբերի 14-ի թիվ 80 որոշմամբ այսուհետ՝ Որոշում սահմանված ապրանքային անվանացանկից, իսկ ԵԱՏՄ ԱՏԳ ԱԱ 9405 49 003 9 ծածկագրով ապրանքի չափման միավորն անհրաժեշտ է համապատասխանեցնել Որոշմամբ սահմանված չափման միավորին։
Հաշվի առնելով վերոգրյալը՝ առաջարկում ենք Նախագծում կատարել համապատասխան փոփոխություններ։

	Ընդունվել է։ 

	[bookmark: _Hlk69199583]2. ՀՀ պետական եկամուտների կոմիտե

	04-09-2026թ. 

	
	N 01/3-2/53310-2026

	1․ Նախագծով նախատեսված՝ ցանկում նշված ապրանքների վերաբերյալ տեղեկությունները բավարար չեն ԵՏՄ ԱՏԳ ԱԱ-ին համապատասխան դասակարգման ճշգրտության վերաբերյալ դիրքորոշում ներկայացնելու համար: 
2․ Նախագծի 2-րդ կետի համաձայն՝ նախագծի առաջին կետով սահմանված ծրագրի շրջանակներում ներմուծվող և հավելվածով սահմանված տեխնոլոգիական սարքավորումների, դրանց բաղկացուցիչ ու համալրող մասերի ցանկում ներկայացված՝ լիզինգով ձեռքբերվող ապրանքների ներմուծման ժամանակ մաքսատուրքից ազատման արտոնություն տրամադրվում է 2026 թվականի հունիսի 16-ի N 2606 208 լիզինգի գլխավոր պայմանագրով սահմանված` «ԱԿԲԱ ԼԻԶԻՆԳ» ՎԿ փակ բաժնետիրական ընկերությանը՝ պայմանով, որ ապրանքները ներմուծելուց հետո, դրանք հանձնվելու են «ՊՐԻՄԱՌՈՍԱ» սահմանափակ պատասխանատվությամբ ընկերությանը ներդրումային ծրագրի իրականացման համար։
Միաժամանակ՝ Եվրասիական տնտեսական միության մաքսային օրենսգրքի (այսուհետ՝ Օրենսգիրք) 126-րդ հոդվածի 1-ին կետի 1-ին ենթակետի համաձայն՝ պայմանականորեն բաց թողնված են համարվում «ներքին սպառման համար բացթողում» մաքսային ընթացակարգով ձևակերպվող այն ապրանքները, որոնց դեպքում կիրառվել են ներմուծման մաքսատուրքերի, հարկերի վճարման համար սահմանված արտոնություններ, որոնք զուգակցված են այդ ապրանքների օգտագործման և (կամ) տնօրինման հետ կապված սահմանափակումներով։ Նույն հոդվածի 2-րդ կետի 1-ին պարբերության համաձայն` նույն հոդվածի 1-ին կետի 1-ին ենթակետում նշված՝ պայմանականորեն բաց թողնված ապրանքների առնչությամբ պետք է պահպանվեն ներմուծման մաքսատուրքերի, հարկերի վճարման արտոնությունների տրամադրման նպատակներն ու պայմանները, ինչպես նաև այդպիսի արտոնությունների կիրառման հետ կապված այդ ապրանքների օգտագործման և (կամ) տնօրինման մասով սահմանափակումները: Օրենսգրքի 84-րդ հոդվածի 3-րդ կետի համաձայն՝ հայտարարատուն, անդամ պետությունների օրենսդրությանը համապատասխան, պատասխանատվություն է կրում նույն հոդվածի 2-րդ կետով նախատեսված պարտականությունները չկատարելու համար (այդ թվում՝ մաքսային ընթացակարգի համաձայն ապրանքների օգտագործման պայմանների պահպանման մասով):
Հաշվի առնելով վերոնշյալը և այն հանգամանքը, որ Նախագծով ներկայացված պայմանների դեպքում որպես հայտարարատու հանդես է գալու լիզինգատու կազմակերպությունը, հայտնում ենք, որ Օրենսգրքի 126-րդ հոդվածի 2-րդ կետի համաձայն՝ լիզինգատու կազմակերպության նկատմամբ կկիրառվեն ներմուծված ապրանքների տնօրինման, տիրապետման և օգտագործման հետ կապված սահմանափակումները, հետևաբար՝ լիզինգի պայմանագրով ձեռքբերված ապրանքների համար արտոնությունը լիզինգատու կազմակերպությանը տրամադրելու պարագայում վերջինիս կողմից պետք է պահպանվեն օրենսդրությամբ սահմանված պահանջները, որոնց նկատմամբ մաքսային մարմիններն իրականացնում են մաքսային հսկողություն: Նշված նորմերին, ըստ էության, Նախագծով սահմանվող դրույթները կհակասեն: Միաժամանակ, տվյալ դեպքում ՀՀ կառավարության 17․09․2015թ․ N 1118-Ն որոշմամբ հաստատված կարգի 22-ից 24-րդ կետերով նախատեսված մոնիթորինգը, ինչպես նաև հետբացթողումային հսկողությունը կիրականացվի լիզինգատուի նկատմամբ, ինչը մեր կարծիքով չի բխում իրականացվող ներդրումային ծրագրերի բովանդակությունից: 
Միաժամանակ, Օրենսգրքի 83-րդ հոդվածի 1-ին կետի 1-ին, 2-րդ և 3-րդ պարբերությունների համաձայն՝ որպես մաքսային ընթացակարգերով ձևակերպվող ապրանքների հայտարարատու կարող է հանդես գալ անդամ պետության անձը՝
1) որն օտարերկրյա անձի հետ կնքված այն գործարքի կողմերից է, որի հիման վրա ապրանքները տեղափոխվում են Եվրասիական տնտեսական միության մաքսային սահմանով,
2) որի անունից և (կամ) որի հանձնարարությամբ կնքվել է 1-ին ենթակետի մեջ նշված գործարքը,
3) որն ունի ապրանքների տիրապետման, օգտագործման և (կամ) տնօրինման իրավունք, եթե ապրանքները Միության մաքսային սահմանով տեղափոխվում են այն գործարքի շրջանակներից դուրս, որի կողմերից մեկն օտարերկրյա անձ է:
Հաշվի առնելով նշվածը հայտնում ենք, որ ապրանքների ներմուծման ժամանակ դրանց տնօրինման, տիրապետման և օգտագործման պայմանը չի հանդիսանում պարտադիր պայման և վերոգրյալ 1-ին և 2-րդ կետերի համաձայն՝ ապրանքների հայտարարատու կարող է հանդես գալ անդամ պետության այն անձը, որն օտարերկրյա անձի հետ կնքված այն գործարքի կողմերից է, որի հիման վրա ապրանքները տեղափոխվում են Եվրասիական տնտեսական միության մաքսային սահմանով կամ որի անունից և (կամ) որի հանձնարարությամբ կնքվել է նշված գործարքը: Նշված նորմերից հետևում է, որ անկախ սեփականության իրավունքից ներդրումային ծրագիր իրականացնող կազմակերպությունը կարող է հանդես գալ որպես ներմուծվող ապրանքների հայտարարատու վերոնշյալ պայմաններին բավարարելու դեպքում:
3․ «ՊՐԻՄԱՌՈՍԱ» սահմանափակ պատասխանատվությամբ ընկերությունը (ՀՎՀՀ 08259602, գրանցված 07.07.2023թ.) գործում է հարկման ընդհանուր համակարգում, ըստ ներկայացրած վերջին՝ 2026 թվականի հուլիս ամսվա եկամտային հարկի և սոցիալական վճարի ամսական հաշվարկի ունի 25 հարկման բազա ունեցող վարձու աշխատողներ: Ընկերության 2024 թվականի հարկման բազա ունեցող վարձու աշխատողների միջին ամսական թվաքանակը կազմել է` 11, իսկ 2025 թվականին հարկման բազա ունեցող վարձու աշխատողների միջին ամսական թվաքանակը` 24։	Ընկերության կողմից նախագծին կից ներկայացված փաստաթղթերում 2024-2025թթ. մասով իրացման վերաբերյալ լրացված տեղեկատվությունը չի համընկնում հարկային մարմնի տեղեկատվական բազայում առկա տվյալների հետ:
«ԱԿԲԱ ԼԻԶԻՆԳ» ՎԿ փակ բաժնետիրական ընկերությունը (ՀՎՀՀ 02567702, գրանցված 23.04.2003թ.) գործում է հարկման ընդհանուր համակարգում, ըստ ներկայացրած վերջին՝ 2026 թվականի հուլիս ամսվա եկամտային հարկի և սոցիալական վճարի ամսական հաշվարկի ունի 53 հարկման բազա ունեցող վարձու աշխատողներ:
01.09.2026թ․ դրությամբ «ԱԿԲԱ ԼԻԶԻՆԳ» ՎԿ փակ բաժնետիրական ընկերությունը հարկային մարմնի կողմից վերահսկվող եկամուտների գծով ժամկետանց պարտավորություններ չունի, իսկ «ՊՐԻՄԱՌՈՍԱ» սահմանափակ պատասխանատվությամբ ընկերությունն ունի հարկային մարմնի կողմից վերահսկվող եկամուտների գծով ժամկետանց պարտավորություններ:
31.08.2026թ․ դրությամբ «ՊՐԻՄԱՌՈՍԱ» սահմանափակ պատասխանատվությամբ ընկերությունը և «ԱԿԲԱ ԼԻԶԻՆԳ» ՎԿ փակ բաժնետիրական ընկերությունը չունեն մաքսային վճարների գծով պարտավորություններ։
	Ընդունվել է։

Ընդունվել է։ 0-ական տեղեկանքը կցվում է։


	3․ ՀՀ արդարադատության նախարարություն
	06-09-2026թ․

	
	N /27.2.1/47081-2026

	1․ «Գերակա ոլորտում իրականացվող ներդրումային ծրագրի շրջանակներում ներմուծվող տեխնոլոգիական սարքավորումների, դրանց բաղկացուցիչ ու համալրող մասերի, հումքի և (կամ) նյութերի նկատմամբ սակագնային, մասնավորապես, ներմուծման մաքսատուրքից ազատելու արտոնությունից օգտվելու համար «ՊՐԻՄԱՌՈՍԱ» սահմանափակ պատասխանատվությամբ ընկերության կողմից ներկայացված հայտը բավարարելու և «ՊՐԻՄԱՌՈՍԱ» սահմանափակ պատասխանատվությամբ ընկերության, «ԱԿԲԱ ԼԻԶԻՆԳ» ՎԿ ՓԱԿ բաժնետիրական ընկերության նկատմամբ արտոնությունը կիրառելու մասին» ՀՀ կառավարության որոշման նախագծի հավելվածի աղյուսակի 2-րդ կետի 2-րդ սյունակի ԱՏԳ ԱԱ-ի 853921910 ծածկագիրն անհրաժեշտ է վերանայել՝ համապատասխանեցնել ԵՏՄ 2021 թվականի սեպտեմբերի 14-ի թիվ 80 որոշմամբ սահմանված պահանջներին, քանի որ նշված որոշման մեջ նման ծածկագիր առկա չէ։
	Ընդունվել է։



